L 232/42
EL
Επίσημη Εφημερίδα της Ευρωπαϊκής Ένωσης
7.9.2022
παραπέμψει το ζήτημα προς εξέταση στην επιτροπή σύνδεσης.
Εάν, εντός 90 ημερών από την ημερομηνία παραπομπής της υπόθεσης σ’ αυτήν, η επιτροπή σύνδεσης δεν λάβει απόφαση που να θέτει τέρμα στην εν λόγω σοβαρή ζημία ή απειλή ζημίας ή στις σοβαρές διαταραχές ή αν δεν έχει εξευρεθεί καμία άλλη ικανοποιητική λύση, η εφαρμογή του παρόντος προσαρτήματος αναστέλλεται όσον αφορά το εν λόγω προϊόν, έως ότου η επιτροπή σύνδεσης εκδώσει απόφαση με την οποία κηρύσσει τη λήξη της ζημίας, της απειλής ζημίας ή των σοβαρών διαταραχών ή έως ότου τα μέρη καταλήξουν σε ικανοποιητική λύση και την κοινοποιήσουν στην επιτροπή σύνδεσης.
Ζ.
Έναρξη ισχύος και εφαρμογή
12.
Το παρόν προσάρτημα εφαρμόζεται από την ημερομηνία εφαρμογής της απόφασης του συμβουλίου σύνδεσης στην οποία προσαρτάται και εφαρμόζεται έως τις 31 Δεκεμβρίου 2030.
Άρθρο 2 Πίνακας προϊόντων και απαιτούμενων επεξεργασιών ή μεταποιήσεων Ο πίνακας των προϊόντων, στα οποία εφαρμόζεται το παρόν προσάρτημα, και οι κανόνες επεξεργασιών και μεταποιήσεων που μπορούν να εφαρμόζονται εναλλακτικά προς αυτούς που απαριθμούνται στο παράρτημα II του προσαρτήματος I της σύμβασης PEM παρατίθενται κατωτέρω.
Το παράρτημα II του προσαρτήματος I της σύμβασης PEM, το οποίο περιλαμβάνει τις επεξηγηματικές σημειώσεις για τον πίνακα του παραρτήματος II του προσαρτήματος I της σύμβασης PEM, ισχύει τηρουμένων των αναλογιών για τον παρακάτω πίνακα, με την επιφύλαξη των ακόλουθων τροποποιήσεων: Στη σημείωση 5.2, τα ακόλουθα βασικά υλικά προστίθενται στο δεύτερο εδάφιο: «—
ίνες υάλου·
—
μεταλλικές ίνες.».
Στη σημείωση 7.3, το κείμενο αντικαθίσταται από το ακόλουθο: «Για τους σκοπούς των κλάσεων ex 2707 και 2713, οι απλές εργασίες, όπως ο καθαρισμός, η καθίζηση, η αφαλάτωση, ο αποχωρισμός του νερού, η διήθηση, ο χρωματισμός, η σήμανση, η επίτευξη δεδομένης περιεκτικότητας σε θείο ως αποτέλεσμα της ανάμειξης προϊόντων με διαφορετική περιεκτικότητα σε θείο, καθώς και όλοι οι συνδυασμοί των εργασιών αυτών ή ανάλογων εργασιών, δεν προσδίδουν τον χαρακτήρα καταγόμενου προϊόντος.».